Opposition parties target PM CARES, but do not say oxygen plans are made with its funds | ପ୍ରଧାନ ମନ୍ତ୍ରୀ ୩୫ଟି ଅମ୍ଳଜାନ କାରଖାନା ଦେଶକୁ ଉତ୍ସର୍ଗ କରିବାର ଦିନକ ପୂର୍ବରୁ ଦିଲ୍ଲୀ ଓ ଝାଡ଼ଖଣ୍ଡର ସରକାରମାନେ ଏହି କାରଖାନାଗୁଡ଼ିକର ଉଦ୍ଘାଟନ କରିଦେଇଥିଲେ । ରାଜ୍ୟର ମନ୍ତ୍ରୀମାନେ ସେହି ସମାରୋହରେ ବଡ଼ ଉତ୍ସାହରେ ଭାଗ ନେଇଥିଲେ ।
ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦି (ଫାଇଲ୍ ଫଟୋ, ପି.ଟି.ଆଇ.)
Share this:
ନୂଆ ଦିଲ୍ଲୀଃ ପି.ଏମ୍. କେୟାର୍ସ (PM CARES) ପାଣ୍ଠି ପ୍ରାୟତଃ ବିରୋଧୀ ଦଳମାନଙ୍କ ଟାର୍ଗେଟରେ ରହିଆସିଛି, କିନ୍ତୁ ସେହି ପାଣ୍ଠି ସାହାଯ୍ୟରେ ନିର୍ମିତ ଅମ୍ଳଜାନ ତିଆରି ପ୍ଲାଣ୍ଟଗୁଡି଼କ (Oxygen Generation Plants) ରାଜ୍ୟମାନଙ୍କରେ ନେତାମାନେ ବଡ଼ ଉତ୍ସାହର ସହ ଉଦ୍ଘାଟନ କରିଚାଲିଛନ୍ତି । ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦି (Narendra Modi) ଗୁରୁବାର ଦିନ ଅନେକ ରାଜ୍ୟ ଓ କେନ୍ଦ୍ର-ଶାସିତ ଅଞ୍ଚଳରେ PM CARES ପାଣ୍ଠିରୁ ନିର୍ମିତ ହୋଇଥିବା ୩୫ଟି ଅମ୍ଳଜାନ କାରଖାନା ଦେଶକୁ ଉତ୍ସର୍ଗ କରିବାର ଦିନକ ପୂର୍ବରୁ ଏହା ସ୍ପଷ୍ଟ ହୋଇଯାଇଥିଲା ।
ଦିଲ୍ଲୀ ଓ ଝାଡ଼ଖଣ୍ଡର ସରକାରମାନେ ପ୍ରଧାନ ମନ୍ତ୍ରୀଙ୍କ କାର୍ଯ୍ୟକ୍ରମର ଦିନେ ପୂର୍ବରୁ ଅମ୍ଳଜାନ କାରଖାନାଗୁଡ଼ିକର ଉଦ୍ଘାଟନ ବୁଧବାର ଦିନ ହିଁ କରିଦେଇଥିଲେ । ରାଜ୍ୟ ସରକାରଙ୍କ ମନ୍ତ୍ରୀମାନେ ଏହି ଉଦ୍ଘାଟନ ସମାରୋହରେ ବଡ଼ ଉତ୍ସାହରେ ଭାଗ ନେଇଥିଲେ ।
"PM CARESକୁ ବାରମ୍ବାର ସମାଲୋଚନା କରିବା ସତ୍ତ୍ୱେ ବିରୋଧୀ ଦଳମାନେ PM CARES ପାଣ୍ଠିରୁ ତିଆରି ହୋଇଥିବା ଅମ୍ଳଜାନ କାରଖାନାକୁ ଉଦ୍ଘାଟନ କରିଛନ୍ତି ଓ ନିଜ ପାଇଁ ଶ୍ରେୟ ନେଇଛନ୍ତି," କହିଛନ୍ତି କେନ୍ଦ୍ର ସରକାରଙ୍କ ଏକ ସୂତ୍ର ।
ଏହାର ନମୁନାଃ ଅକ୍ଟୋବର ୬ ତାରିଖରେ ଦିଲ୍ଲୀ ସରକାରଙ୍କ ଏକାଧିକ ମନ୍ତ୍ରୀଙ୍କ ଦ୍ୱାରା ଉଦ୍ଘାଟିତ ହୋଇଥିବା ୨୭ଟି ଅମ୍ଳଜାନ କାରଖାନା ମଧ୍ୟରୁ ୧୪ଟି PM CARES ପାଣ୍ଠିରୁ ନିର୍ମିତ ହୋଇଛି । ଅବଶିଷ୍ଟ ଅନ୍ୟ ଶିଳ୍ପ ସଂସ୍ଥାମାନେ ଦେଇଥିବା ଆର୍ଥିକ ଅନୁଦାନରେ ତିଆରି ହୋଇଛି ବୋଲି କେନ୍ଦ୍ର ସରକାରଙ୍କ ସୂତ୍ର ନ୍ୟୁଜ୍୧୮କୁ କହିଛନ୍ତି । ଏହି ଉଦ୍ଘାଟନ ସମାରୋହ ପୂର୍ବରୁ ଦିଲ୍ଲୀ ସରକାର ଦେଇଥିବା ବିଜ୍ଞାପନଗୁଡି଼କରେ PM CARES ପାଣ୍ଠିକୁ କୌଣସି ଶ୍ରେୟ ଦିଆଯାଇ ନାହିଁ ବୋଲି ସୂତ୍ରରୁ ପ୍ରକାଶ ।
"ବୁଧବାର ଦିନ ଦିଲ୍ଲୀ ସରକାରଙ୍କ ମନ୍ତ୍ରୀମାନଙ୍କ ଦ୍ୱାରା ଉଦ୍ଘାଟିତ ହୋଇଥିବା ଅଧିକାଂଶ ଅମ୍ଳଜାନ କାରଖାନା PM CARES ପାଣ୍ଠିର ଅର୍ଥରେ ତିଆରି କରାଯାଇଛି । ରାଜ୍ୟ ସରକାର ଏହି ସଫଳତା ପାଇଁ ଶ୍ରେୟ ନେବାକୁ ଚେଷ୍ଟା କରୁଛନ୍ତି," କହିଛନ୍ତି ଦିଲ୍ଲୀ ବିଜେପିର ସାଧାରଣ ସମ୍ପାଦକ କୁଲଜିତ ସିଂ ଚହଲ । ସେ ଏହି ପ୍ଲାଣ୍ଟଗୁଡି଼କର ଉଦ୍ଘାଟନ ସମାରୋହର କିଛି ଭିଡିଓ ବି ଦେଖାଇଛନ୍ତି ।
ଝାଡ଼ଖଣ୍ଡରେ ମୁଖ୍ୟ ମନ୍ତ୍ରୀ ହେମନ୍ତ ସୋରେନ ଓ ରାଜ୍ୟର ସ୍ୱାସ୍ଥ୍ୟ ମନ୍ତ୍ରୀ ବୁଧବାର ଦିନ PM CARES ପାଣ୍ଠିରୁ ନିର୍ମିତ ହୋଇଥିବା ୨୭ଟି ଅମ୍ଳଜାନ ଉତ୍ପାଦନ କାରଖାନାର ଉଦଘାଟନ କରିଥିଲେ । ଝାଡ଼ଖଣ୍ଡ ସରକାର ଦେଇଥିବା ବିଜ୍ଞାପନରେ ଉଲ୍ଲେଖ କରାଯାଇଛି ଯେ ଏହି ପ୍ଲାଣ୍ଟଗୁଡିକ PM CARES ପାଣ୍ଠିରୁ ତିଆରି ହୋଇଛି । କିନ୍ତୁ ଝାଡ଼ଖଣ୍ଡର ବିରୋଧୀ ଦଳ ବିଜେପି ସୋରେନ୍ ସରକାରଙ୍କୁ ସମାଲୋଚନା କରି କହିଛି ଯେ ପ୍ରଧାନ ମନ୍ତ୍ରୀ ସାରା ଦେଶରେ ଏହି ଅମ୍ଳଜାନ କାରଖାନାଗୁଡ଼ିକୁ ଦେଶ ପାଇଁ ଉତ୍ସର୍ଗ କରିବାର ଦିନେ ପୂର୍ବରୁ ଜାଣି ଶୁଣି ରାଜ୍ୟ ସରକାର ସେଗୁଡ଼ିକର ଉଦ୍ଘାଟନ କରିଥିଲେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
